OpenLLM-France/wikimedia huggingface dataset:
# Martínez (Buenos Aires)

Martínez és una ciutat del partit de San Isidro, a la província de Buenos Aires, Argentina. Es troba connectada per línies ferroviàries, com el Tren de la Costa, i per diversos autobusos.

## Informació

Martínez i la rodalia són una zona on viu gent d'alta renda. És considerada una ciutat relativament segura. L'Unicenter és el seu principal centre comercial. Alguns dels llocs clàssics de trobada són el Café Victoria i el Café Martínez. El carrer Alvear és un dels principals.
El govern local de Martínez ha posat en marxa recentment un programa de reciclatge.
L'UN/LOCODE és ARMAR.

## Referències

* ↑ «UNLOCODE (AR) - ARGENTINA». [Consulta: 13 juny 2023].

## Enllaços externs

* Pàgina web de notícies de San Isidro (castellà)
# Martín de Yeltes

Martín de Yeltes és un municipi de la província de Salamanca a la comunitat autònoma de Castella i Lleó. Limita al Nord amb Boada, al Nord-est amb La Fuente de San Esteban, al Sud-est amb Cabrillas i Sepulcro-Hilario, al Sud Aldehuela de Yeltes i Castraz i a l'Oest amb Sancti-Spíritus i Retortillo. Inclou els nuclis de Campocerrado (26 hab.), Castillejo de Yeltes (3 hab.) i Collado de Yeltes (0 hab.).

## Demografia

Evolució demogràfica :
| 1991 | 1996 | 2001 | 2004 |
| 624 | 583 | 518 | 517 |

## Enllaços externs

* Enllaç a Wikisalamanca Arxivat 2008-10-24 a Wayback Machine.
# Mesh-He

Mesh-He (o Meš-He) va ser un rei de Sumer, de la primera dinastia d'Uruk, el desè de la llista de reis sumeris per a aquesta dinastia, i va regnar cap a la meitat del tercer mil·lenni aC.
Va ser el successor d'En-nun-tarah-ana. La llista l'anomena «el Ferrer» i li assigna un regnat de 36 anys. El va succeir Melem-ana.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 83.
# Microgobius microlepis

Microgobius microlepis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 5 cm de longitud total.

## Distribució geogràfica

Es troba des del sud de Florida i les Bahames fins a Yucatán (Mèxic) i Belize.

## Referències

* ↑ Poey F. 1876. Enumeratio piscium cubensium (Parte Segunda). An. Soc. Esp. Hist. Nat. Madrid v. 5. 131-176 (3 maig) 177-218 (4 Oct.).
* ↑ «Microgobius microlepis». Catalogue of Life. (anglès) (anglès)
* 1 2 FishBase (anglès)
* ↑ Robins, C.R. i G.C. Ray 1986. A field guide to Atlantic coast fishes of North America. Houghton Mifflin Company, Boston.

## Bibliografia

* Birdsong, R.S., 1981. A review of the gobiid fish genus Microgobius Poey., Bull. Mar. Sci., 31(2):267-306.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Melomys arcium

Melomys arcium és un rosegador de la família dels múrids. Són rosegadors de petites dimensions, amb una llargada de cap a gropa de 138 mm i una cua de 127 mm. Aquesta espècie és endèmica de l'illa de Rossel, a la Nova Guinea sud-oriental, tot i que podria haver viscut i extingit en altres illes. L'últim exemplar d'aquesta espècie es va veure el 1956, però el seu hàbitat natural segueix en bones condicions.

## Referències

* ↑ Flannery, Tim F. Mammals of New Guinea. Cornell University Press, 1995. ISBN 9780801431494.
* 1 2 «Melomys arcium» (en anglès). Llista Vermella de la UICN. Unió Internacional per a la Conservació de la Natura (UICN).
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
# Maurice Lauze

Maurice Lauze (Draâ El Mizan, Tizi Uzu, 1 de setembre) va ser un ciclista francès que va competir entre 1946 i 1953.

## Palmarès

* 1951
** 3r a les Sis nits d'Alger (amb Georges Senfftleben)

### Resultats al Tour de França

* 1948. Exclòs (6a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a sitiodeciclismo.net
# Menjamel olivaci de Nova Guinea

El menjamel olivaci de Nova Guinea (Timeliopsis fulvigula) és un ocell de la família dels melifàgids (Meliphagidae).

## Hàbitat i distribució

Habita el sotabosc de la selva pluvial a les muntanyes de Nova Guinea.

## Referències

* ↑ «Menjamel olivaci de Nova Guinea». Cercaterm. TERMCAT, Centre de Terminologia. Rev. 22/04/2022(català)
# Menjamel pigallat

El menjamel pigallat (Melipotes ater) és un ocell de la família dels melifàgids (Meliphagidae).

## Hàbitat i distribució

Habita els boscos de les muntanyes de la Península de Huon, al nord-est de Nova Guinea.

## Referències

* ↑ «Menjamel pigallat». Cercaterm. TERMCAT, Centre de Terminologia. Rev. 22/04/2022(català)
# Mercè Guix i Passola

Mercè Guix i Passola (Campdevànol, Ripollès, 12 de maig de 1922 — Campdevànol, Ripollès, 23 de novembre de 2009) va ser una jugadora de bàsquet i directiva esportiva catalana.
Treballadora en una fàbrica tèxtil, va formar part de la Secció Femenina de bàsquet de Campdevànol. A principis dels anys seixanta, va tenir un paper clau en la fundació del Club Bàsquet Campdevànol i va crear un equip de bàsquet i un altre de futbol. El 1972 va aconseguir federar dos equips masculins de bàsquet a les competicions esportives i va continuar lligada a l'entitat, primer com a entrenadora i, després, com a membre de la junta directiva del club. Al mateix temps, va engegar una campanya activa per tal d'aconseguir unes instal·lacions adequades a la competició esportiva, i així, es va inaugurar el Pavelló Municipal de Campdevànol el febrer de 1987.
Entre d'altres distincions, fou reconeguda com a Forjadora de la Història Esportiva de Catalunya el 1993 i Històrica del Bàsquet Català el 2006. El març de 2008, l'Ajuntament de Campdevànol li va retre un homenatge públic i va rebatejar el pavelló municipal com a Pavelló Esportiu Mercè Guix. Pòstumament, fou nomenada filla predilecta del municipi.

## Referències

* ↑ «Mercè Guix i Passola». Enciclopèdia de l'esport català. Barcelona: Grup Enciclopèdia Catalana.
* ↑ Alberch, Laura. «Les pioneres invisibilitzades de l'esport català». La República Esportiva, 08-03-2019. [Consulta: 9 setembre 2019].
* ↑ Guiu, Joan «Mercè Guix i Passola, una persona prodigiosa». Bàquet Català, Núm. 37, 01-05-2008, pàg. 38-39. Arxivat de l'original el 2022-03-27 [Consulta: 27 març 2022].
* ↑ Casas, Jordi. «Mercè Guix i Passola». El Punt Avui, 24-11-2009. [Consulta: 9 setembre 2019].
* ↑ «Mor Mercè Guix, ànima del bàsquet a Campdevànol». Nació Ripollès, 23-11-2009. [Consulta: 9 setembre 2019].
# Microsoft Academic

Microsoft Academic va ser un motor de cerca web públic i lliure per a literatura i publicacions científiques, desenvolupat per Microsoft Research.

## Història

El servei reemplaça el projecte de cerca de Microsoft anomenat Microsoft Academic Search, el qual va deixar de funcionar el 2012. Amb el seu nou nom va ser llançat el 2016, amb un nou disseny i motor de cerca, utilitzant tecnologies de cerca semàntica. Conté un índex per a més de 220 milions de publicacions, 88 milions dels quals són articles de revistes científiques.
Algunes revisions bibliomètriques suggereixen que és un competidor important per a Google Acadèmic, Web of Science i Scopus.
El 4 de maig de 2021, Microsoft va anunciar que la web i API de Microsoft Academic es retirarien el 31 de desembre de 2021. Microsoft va donar totes les seves dades a OurResearch per a crear el nou catàleg OpenAlex, que naixeria el 2022.

## Referències

* ↑ Van Noorden. «/news/2014/05/the-decline-and-fall-of-microsoft-academic-search.html Decline and fall of Microsoft Academic Search». Nature, 20-05-2014.
* ↑ «/download/mas.pdf Microsoft Academic (Search): a Phoenix arisen from the ashes?». Scientometrics [Consulta: 29 gener 2017].
* ↑ «The coverage of Microsoft Academic: university». Scientometrics, 113, 2017, pàg. 1551–1571. arXiv: 1703.05539. Bibcode: 017-2535-3 2017arXiv170305539H1do1 017-2535-3.
* ↑ «Microsoft Academic: is the Phoenix getting wings ?». Scientometrics [Consulta: 29 gener 2017].
* ↑ «Citation analysis with Microsoft Academic». Scientometrics, 111, 2017, pàg. 371–378. arXiv: 1609.05354. DOI: 10.1007/s11192-017-2247-8.
* ↑ «El número de referències de publicacions publicades al Microsoft Academic in comparison with the Web of Science». Scientometrics, 114, 2017, pàg. 367–370. Bibcode: 2017arXiv171004031H. DOI: 10.1007/s11192-038Bra =Martin P..
* ↑ «Next Steps for Microsoft Academic - Expanding into New Horizons». Microsoft Research, 04-05-2021. [Consulta: 28 maig 2021].
* ↑ «Fossil-record bias and huge research database» (en anglès). Nature, vol. 601, 7893, 20-01-2022, pàg. 303. Bibcode: 2022Natur.601..303.. DOI: 10.1038/d41586-022-00103-9. ISSN: 0028-0836.

## Enllaços externs

* Lloc oficialArxivat 2019-09-10 a Wayback Machine.
* Descripció de projecte a la pàgina de Microsoft
# Mayview

Mayview és una població dels Estats Units a l'estat de Missouri. Segons el cens del 2000 tenia 294 habitants.

## Demografia

Segons el cens del 2000, Mayview tenia 294 habitants, 100 habitatges, i 82 famílies. La densitat de població era de 709,5 habitants per km².
Dels 100 habitatges en un 49% hi vivien nens de menys de 18 anys, en un 63% hi vivien parelles casades, en un 15% dones solteres, i en un 18% no eren unitats familiars. En el 15% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,29.
Per edats la població es repartia de la següent manera: un 33,3% tenia menys de 18 anys, un 6,1% entre 18 i 24, un 32,7% entre 25 i 44, un 17,7% de 45 a 60 i un 10,2% 65 anys o més.
L'edat mediana era de 33 anys. Per cada 100 dones de 18 o més anys hi havia 94,1 homes.
La renda mediana per habitatge era de 25.313 $ i la renda mediana per família de 28.750 $. Els homes tenien una renda mediana de 24.063 $ mentre que les dones 17.875 $. La renda per capita de la població era de 10.784 $. Entorn de l'11,4% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mayview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Mayview». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Miguel Ángel Carrilero González

Míchel Carrilero (Madrid, 3 d'agost de 1977) és un futbolista madrileny, que ocupa la posició de davanter.

## Trajectòria

Comença a destacar a la UB Conquense de Segona B. La temporada 98/99 fitxa amb el Rayo Vallecano. El conjunt madrileny estava a Segona Divisió i va aconseguir l'ascens de categoria, en part gràcies als nou gols del davanter. A l'any següent, debuta amb el Rayo a primera divisió, però és suplent.
No compta amb l'equip vallecà, i és cedit al Sevilla FC i a l'Sporting de Gijón. Als inicis de la temporada 02/03 és repescat pel Rayo Vallecano, però tot just disputa tres partits quan a mitja temporada marxa als veïns del Getafe CF.
Romangué dues temporades i mitja al Getafe, i com va passar al Rayo, va ser peça clau en l'ascens del seu equip a primera divisió, amb 15 gols. Però, de nou a la màxima categoria, passa a la suplència, acabant eixa temporada, la 04/05, a les files de la UD Almería.
Militaria a l'equip andalús fins al 2007, quan l'Almeria aconsegueix el passi a primera divisió, sent de nou decisiu, ara amb 12 gols. No té continuïtat i fitxa pel Xerez CD, amb qui assoleix, el 2009, el seu cinquè ascens de Segona a primera divisió.

## Enllaços externs

* Fitxa del jugador
# Miguel Ángel Cordero Sánchez

Miguel Ángel Cordero (Lebrija, Sevilla, Andalusia, 10 de setembre del 1987) és un futbolista andalús que juga com a migcampista.

## Referències

* ↑ Miguel Ángel Cordero Sánchez, Fitxa a Soccerway

## Enllaços externs

* Miguel Ángel Cordero Sánchez a BDFutbol
* Miguel Ángel Cordero Sánchez a ESPN Soccernet
# Molossops (subgènere)

Molossops és un subgènere del gènere Molossops de la família de ratpenats dels molòssids, que engloba dues de les quatre espècies del gènere. Totes les espècies d'aquest grup viuen a Sud-amèrica.

## Taxonomia

* Ratpenat cuallarg de Surinam (Molossops neglectus)
* Ratpenat cuallarg de Temminck (Molossops temminckii)

## Referències

* ↑ Molossops a Mammal Species of the World (MSW) (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Mode llarg

En l'arquitectura d'ordinadors AMD64 (x86-64), el mode llarg (en anglès, long mode) és el mode en què una aplicació o sistema operatiu de 64 bits poden accedir a les instruccions i els registres de 64 bits del processador, mentre que els programes de 32 bits i 16 bits s'executen en un sub-mode de compatibilitat.
Un processador x86-64 actua de la mateixa manera que un processador IA-32 quan va a mode real o mode protegit, que són sub-modes suportats quan el processador no és en mode llarg.
Un bit en el camp dels atributs estesos del CPUID informa programes en els modes real o protegit, si el processador pot anar a mode llarg, cosa que permet que el programa detecti un processador x86-64. Això és similar al bit d'atributs del CPUID que els processadors Intel IA-64 fan servir per permetre que els programes detectin que estan funcionant sota emulació IA-32.

## Vegeu també

* Mode real
* Mode irreal
* Mode 8086 virtual
* Mode protegit
* Mode de Gerència del Sistema
* X86
* Llenguatge assemblador x86
# Molí del Llargués

El Molí del Llargués és una obra del municipi de la Baronia de Rialb (Noguera) inclosa en l'Inventari del Patrimoni Arquitectònic de Catalunya. L'estat de conservació no és bo, però em queda algun vestigi. Es localitza sota el camí que des de Gualter creua tot el municipi de la Baronia de Rialp.

## Referències

* ↑ «Molí del Llargués». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r novembre 2014].
# Monestir de Santa Maria de la Daurada

El monestir de Santa Maria de la Daurada fou un establiment religiós fundat a la ciutat de Tolosa de Llenguadoc al segle vi.
Apareix en una carta o diploma del rei Carles II el Calb datada l'abril del 844. El monestir va ser després de l'orde de Cluny sota dependència de l'abadia de Moissac com a priorat conventual, i encara existeix amb el nom de Nostra Senyora de la Daurada.

## Referències

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).

## Vegeu també

* Basílica de la Daurada
# Micrurus frontalis

Micrurus frontalis (en anglès:"southern coral Snake") és una espècie de serp verinosa de la família Elapidae. És una de les denominades serp de corall. Es troba a les sabanes i boscos del centre-est d'Amèrica del Sud.

## Referències

* ↑ Micrurus frontalis Reptile database (en inglés); consultado el 7 de junio de 2013.
# Montfort-sur-Meu

Montfort-sur-Meu (en bretó Moñforzh) és un municipi francès, situat a la regió de Bretanya, al departament d'Ille i Vilaine. L'any 2006 tenia 6.028 habitants. Limita amb els municipis de Breteil, Iffendic, Talensac, La Nouaye i Bédée.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 200 | 1 115 | 1 187 | 1 316 | 1 715 | 1 772 | 1 868 | 1 976 | 2 072 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 129 | 2 168 | 2 345 | 2 343 | 2 297 | 2 374 | 2 373 | 2 464 | 2 452 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 509 | 2 431 | 2 309 | 2 171 | 2 253 | 2 270 | 2 250 | 2 372 | 2 518 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 699 | 2 965 | 3 098 | 4 301 | 4 675 | 5 412 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| -2001 | Jacques Pilorge | |
| 2001-2008 | Victor Préauchat | PS |
| 2008- | Delphine David | Divers droite |
# Montfort (Doubs)

Montfort és un municipi francès situat al departament del Doubs i a la regió de Borgonya - Franc Comtat. L'any 2007 tenia 87 habitants.

## Demografia
### Població

El 2007 la població de fet de Montfort era de 87 persones. Hi havia 32 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 41 habitatges, 34 eren l'habitatge principal de la família, 5 eren segones residències i 2 estaven desocupats. 39 eren cases i 2 eren apartaments. Dels 34 habitatges principals, 24 estaven ocupats pels seus propietaris, 7 estaven llogats i ocupats pels llogaters i 3 estaven cedits a títol gratuït; 2 tenien tres cambres, 14 en tenien quatre i 18 en tenien cinc o més. 26 habitatges disposaven pel capbaix d'una plaça de pàrquing. A 16 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montfort el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 8 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 12 | 45 a 49 | 12 |
| 0 | 40 a 44 | 4 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 12 | 20 a 24 | 0 |
| 8 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 54 persones, 44 eren actives i 10 eren inactives. De les 44 persones actives 42 estaven ocupades (20 homes i 22 dones) i 2 estaven aturades (2 homes). De les 10 persones inactives 3 estaven jubilades, 2 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa d'hostatgeria i restauració.
L'únic servei als particulars que hi havia el 2009 era un restaurant.
L'any 2000 a Montfort hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Montfort a l'INSEE.
* Évolution et structure de la population Fitxa amb el detall de dades de Montfort a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Miotins

Els miotins (Myotinae) són una subfamília de ratpenats de la família dels vespertiliònids. Originalment eren una tribu de la subfamília Vespertilioninae. El 1998, Simmons l'elevà a la categoria de subfamília basant-se en l'estudi de Volleth i Heller del 1994. La diferenciació es feu mitjançant estudis de l'ADN de les diferents tribus i subfamílies.
Aquest grup només conté tres gèneres, el més abundant del qual és Myotis, amb prop de 130 espècies.

## Referències

* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Miquel Masoliver i Valdivieso

Miquel Masoliver i Valdivieso (Vic, 17 de gener de 1978) és un jugador d'hoquei sobre patins català, que des de la temporada 2012-2013 juga al Club Patí Taradell.
Ha estat internacional per la selecció catalana, integrant de l'equip subcampió de la Copa Amèrica l'any 2007.

## Palmarès
### CP Vic

* 1 Copa de la CERS (2000/01)
* 2 Copes del Rei / Copes espanyola (1999 i 2010)

### FC Barcelona

* 4 Copes d'Europa (2003/04, 2004/05, 2006/07, 2007/08)
* 2 Copes Intercontinentals (2006, 2008)
* 5 Copes Continentals (2003/04, 2004/05, 2005/06, 2006/07, 2007/08)
* 3 Supercopes espanyoles (2003/04, 2004/05, 2006/07)
* 6 OK Lligues / Lligues espanyoles (2003/04, 2004/05, 2005/06, 2006/07, 2007/08, 2008/09)
* 2 Copes del Rei / Copes espanyoles (2005, 2007)

### Selecció espanyola

* 1 Europeu júnior (1997)
* 3 Campionats d'Europa (2000, 2002, 2004)
* 1 Campionat del Món "A" (2001)
* 2 Copes Llatines (1999, 2000)

## Referències

* ↑ «Miquel Masoliver i Valdivieso». Enciclopèdia de l'esport català. Barcelona: Grup Enciclopèdia Catalana.
* ↑ «L'equip de Nacional del CP Taradell fitxa Miquel Masoliver i el porter Albert Dalmau». Taradell.com, 03-07-2012. [Consulta: 13 octubre 2015].

## Enllaços externs

* Perfil al web del FC Barcelona
# Morell d'Islàndia

El morell d'Islàndia (Bucephala islandica) és una espècie d'ocell de la família dels anàtids (Anatidae) que habita, en època de cria, llacs, estanys i rius del sud-oest de Groenlàndia i Islàndia, centre i sud d'Alaska, oest del Canadà i zona limítrofa dels Estats Units. En hivern ocupa la costa, tant al Pacífic com a l'Atlàntic.
# Morell de Baer

El morell de Baer (Aythya baeri) és una espècie d'ocell de la família dels anàtids (Anatidae) que habita aiguamolls i llacs amb vegetació emergent. Cria al sud-est de Sibèria i Manxúria, passant l'hivern cap al sud, a la Xina, Myanmar, Tailàndia i est de l'Índia.
# Montví de Dalt

Montví de Dalt és una masia situada en el terme municipal de Moià, a la comarca catalana del Moianès. Està situada a prop i al nord de la vila, a ponent de la carretera C-59. És al sud de la masia de Montví de Baix i al sud-est de la de Caselles.

## Bibliografia

* Ajuntament de Moià. Pla Especial del catàleg de les masies i cases rurals de Moià. Ajuntament de Moià.